**НАРЕДБА ЗА ОТПАДЪЦИТЕ ОТ ОБУВКИ И ТЕКСТИЛ**

**Глава първа**

**ОБЩИ ПОЛОЖЕНИЯ**

Чл. 1. С наредбата се определят:

1. изискванията за разделното събиране, транспортирането, съхраняването, и последващото третиране, в т.ч. рециклирането, оползотворяването и/или обезвреждането на отпадъци от обувки и текстил (ООТ);
2. случаите и условията за носене на отговорност от първоначалния причинител на ООТ по цялата верига от неговото събиране до третирането му, както и за споделяне и прехвърляне на отговорността между лицата, участващи във веригата за събиране и третиране на ООТ;
3. мерките, които определят носенето на разширена отговорност от производителите, в т.ч. лицата, които пускат на пазара обувки и текстил;
4. създаването на системи за разделно събиране на ООТ.

**Чл. 2.** Изискванията в наредбата се определят с цел:

1. предотвратяване и намаляване на вредното въздействие върху околната среда и здравето на човека от образуването и управлението на ООТ;

2. увеличаване количеството на повторно употребени, рециклирани и оползотворени чрез други операции ООТ за ограничаване на обезвреждането им и намаляване на отрицателните въздействия от използването на ресурсите и повишаването на ефикасността от такова използване;

3. предприемане на мерки от лицата, участващи в проектирането, производството, разпространението и потреблението на обувки и текстил, както и от лицата, които извършват дейности с ООТ, за ограничаване вредното въздействие на обувките и текстила през целия им жизнен цикъл и на образуваните от тях отпадъци върху човешкото здраве и околната среда.

Чл. 3. (1) Наредбата се прилага за:

1. обувки и текстил, попадащи в категориите по приложение № 1;

2. отпадъци от текстил и обувки.

(2) Списък на видовете обувки и текстил, които попадат във всяка от категориите по приложение № 1, е представен в приложение № 2.

**Чл. 4.** Забранява се:

1. изоставянето, нерегламентираното изхвърляне или неконтролирано обезвреждане на ООТ;

2. предаването на ООТ за третиране и транспортиране на лица, които не отговарят на условията по чл. 15.

3. депонирането, изгарянето без оползотворяване на енергията и/или обезвреждането по какъвто и да е друг начин на ООТ, които могат да бъдат рециклирани и/или оползотворени по друг начин.

4. събирането и транспортирането на обувки и текстил за повторна употреба без документ по чл. 35 ЗУО, с изключение на случаите по чл. 35, ал. 2, т. 8 от Закона за управление на отпадъците (ЗУО),.

**Чл. 5.** Отпадъци от текстил и обувки се оползотворяват и по следните начини:

1. чрез материално оползотворяване;

2. чрез друго оползотворяване, като например изгаряне с оползотворяване на енергията.

**Чл. 6.** (1) Притежателите на ООТ извършват дейности по събиране, съхраняване, транспортиране, оползотворяване или обезвреждане на ООТ, при наличие на съответния документ по чл. 35 ЗУО.

(2) Когато лицата по ал. 1 не притежават документ по предходната алинея, предават ООТ на лицата, които притежават документ по чл.35 ЗУО.

**Глава втора**

**ИЗИСКВАНИЯ ЗА ПУСКАНЕ НА ПАЗАРА НА ОБУВКИ И ТЕКСТИЛ**

Чл. 7. (1) Лицата, които пускат на пазара обувки и текстил, отговарят за

разделното събиране, транспортирането, съхраняването, подготовката за повторна употреба, рециклирането, оползотворяването и обезвреждането на ООТ, образувани от пуснатите от тях на пазара продукти.

(2) Когато лицата, които пускат на пазара обувки и текстил, не могат да бъдат идентифицирани, отговорността по ал. 1 се носи от дистрибуторите, включително от лицата, извършващи продажби на крайните потребители.

(3) Лицата по ал. 1, които пускат на пазара текстил, спазват изискванията на Наредбата за етикетирането и наименованията на текстилните продукти (ДВ, бр. 44 от 30.05.2006 г..).

**Чл. 8.** (1) Лицата, при чиято дейност се образуват ООТ, отговарят за предаването им в местата, определени за разделно събиране.

(2) Лицата, на които ООТ са предадени за събиране, съхраняване или транспортиране носят отговорност за цялостното оползотворяване или обезвреждане на ООТ.

(3) Лицата по ал. 2 се освобождават от отговорност след предаването на ООТ на лице, което притежава документ по чл. 35 ЗУО за оползотворяване или обезвреждане на ООТ.

**Чл. 9.** (1) Отпадъци от текстил и обувки се предава за:

1. повторно използване, или

2. третиране, в т.ч. за рециклиране и/или оползотворяване.

(2) Отпадъци от текстил и обувки се предава за последващо третиране, в т.ч. оползотворяване и/или обезвреждане на лица, притежаващи разрешение за извършване на съответната дейност с ООТ по чл. 35 ЗУО.

**Чл. 10.** (1) Лицата, които пускат на пазара обувки и текстил, попадащи в категориите на приложение № 1, осигуряват разделно събиране на ООТ в общо количество, което се равнява на 4 кг. на жител годишно. Източник на данни за населението е Националният статистически институт (НСИ), като за текущата година се ползват данните за населението към 31 декември на предходната година.

(2) Целта по ал. 1 се достига поетапно съгласно сроковете по § 3 от преходните и заключителните разпоредби (ПЗР).

(3) Целта по ал. 1 съгласно сроковете по § 3 от преходните и заключителните разпоредби се изпълнява ежегодно за периода от 1 януари до 31 декември на съответната отчетна година.

(4) Количеството ООТ (в килограми), необходимо за постигане на целите по ал. 2 от всяко лице, което пуска на пазара обувки и текстил, се изчислява по формулата по приложение № 4.

(5) При изчисленията по ал. 4 министъра на околната среда и водите приема методика, определяща годишен коефициент за събиране, който се публикува ежегодно на интернет страницата на министерството, в срок до 15 март на текущата година.

(6) При изчисленията по ал. 4 не се отчита теглото на изнесените, изпратените от страната към територията на друга държава - членка на Европейския съюз (ЕС) текстил и обувки, и текстил предаден за директна повторна употреба.

**Чл. 11.** (1) Лицата, които пускат на пазара обувки и текстил, са отговорни за постигане на следните цели:

1. оползотворяване на не по-малко от 70 на сто от събраното количество (в килограми) ООТ;

2. подготовка за повторна употреба и/или рециклиране на не по-малко от 50 на сто от събраното количество ООТ.

(2) Целите по ал. 1 се изпълняват ежегодно и се постигат поетапно съгласно сроковете по § 4 от Преходни и заключителни разпоредби.

(3) Не се отчитат за изпълнение на целите по ал. 1 ООТ, които пристигат на територията на Република България от друга държава - членка на ЕС, и/или се внасят от страни извън територията на ЕС.

Чл. 12. (1) Изпращането на ООТ от територията на страната към територията на друга държава - членка на ЕС, и/или изнасянето им извън ЕС с цел оползотворяване, повторна употреба и/или рециклиране се считат за изпълнение на целите по чл. 11, само ако:

1. превозът е извършен при спазване изискванията на Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (ОВ, L 190, 12.07.2006 г.), наричан по-нататък „Регламент 1013/2006";

2. е налице доказателство, че операциите по оползотворяване и/или рециклиране са извършени при условия, равностойни на изискванията на наредбата, включително че съоръжението или инсталацията, в които е извършено оползотворяването, повторната употреба и/или рециклирането, гарантира постигането на целите по чл. 11.

(2) С цел да се направи разграничение между текстил втора употреба и ООТ превозите на текстил за повторна употреба се извършват в съответствие с минималните изисквания по приложение № 4.

Чл. 13. (1) Лицата, които пускат на пазара обувки и текстил, носят отговорност и изпълняват задълженията си по чл. 11:

1. индивидуално или чрез
2. колективни системи, представлявани от организация по оползотворяване.

(2) Лицата по ал. 1 са длъжни да информират дистрибуторите си за начина, по който изпълняват задълженията си, като им предоставят удостоверение по образец съгласно наредбата по чл. 59, ал. 1 ЗУО.

(3) Лицата, които пускат на пазара обувки и текстил, попълват месечни справки-декларации съгласно образец, определен с наредбата по чл. 59, ал. 1 ЗУО.

(4) Лицата, които пускат на пазара обувки и текстил, отговарят по реда на тази наредба за създаването на системи за разделно събиране на ООТ, които трябва да отговарят на изискванията на § 1, т. 22 от допълнителната разпоредба (ДР).

**Чл. 14.** (1) За изпълнение на задълженията си по този раздел лицата, които пускат на пазара обувки и текстил, са длъжни да осигурят възможност за приемане на ООТ от крайните потребители в местата на продажбата им.

(2) Информацията до крайните потребители относно възможността по ал. 1 се осигурява чрез обява на интернет страницата или на видно място в обекта от лицата, извършващи продажба на обувки и текстил.

(3) За предаването на ООТ, крайните потребители не дължат заплащане.

(4) С договорите по ал. 1 се гарантира предаването на ООТ на лица по чл. 15 за оползотворяване.

**Глава трета.**

**УПРАВЛЕНИЕ НА ООТ**

**Раздел I**

**Общи изисквания**

**Чл. 15.** (1) Лицата, извършващи, дейностите по събиране, съхраняване, транспортиране, рециклиране, оползотворяване и/или обезвреждане на ООТ, трябва да притежават съответния документ по чл. 35 ЗУО.

(2) Не се изисква разрешение за събиране на ООТ в обектите на дистрибуторите и лицата, предлагащи ООТ за повторна употреба, както и в обектите на дарителските организации.

**Чл. 16.** (1) Дейностите по събиране, съхраняване, както и по третиране на ООТ се извършват на специализирани площадки за събиране, третиране, в т.ч. рециклиране или оползотворяване на ООТ.

(2) Площадките за съхраняване и за предварително третиране на ООТ се проектират, оборудват и експлоатират съгласно изискванията към площадките, съоръженията и инсталациите за съхраняване на отпадъци по наредбата по чл. 43, ал. 1 ЗУО за изискванията към площадките за разполагане на съоръжения за третиране на отпадъци.

Чл. 17. (1) При определянето на броя и разположението на местата за разделно събиране на ООТ се отчита броят на жителите в съответното населено място, като системите за разделно събиране трябва да осигуряват най-малко едно място на **5 000 жители.**

(2) При определянето на броя и разположението на местата за разделно събиране на ООТ по ал. 1 се отчитат и броят и разположението на изградените системи за разделно събиране на ООТ.

Чл. 18. (1) Системите за разделно събиране на ООТ, организирани от организациите по оползотворяване, и кметовете на общини включват най-малко следните елементи:

1. съдове за разделно събиране на ООТ от домакинствата, различни от тези за битови отпадъци, осигуряващи изпълнението на чл. 17, в т.ч. събиране на ООТ от търговски, производствени и административни обекти,
2. мобилни пунктове за събиране на ООТ;
3. площадка за извършване на дейностите по събиране и съхраняване и площадка за предварително третиране на разделно събраните ООТ, отговаряща на всички изисквания съгласно наредбата по чл. 43, ал. 1 ЗУО. Една площадка може да обслужва няколко системи за разделно събиране;
4. съоръжения за предварително третиране на ООТ, разположени на площадката по т. 3, включващи инсталация/и за сортиране на отпадъци, специализирана и транспортна техника, обезпечаваща функционирането на съоръженията за предварително третиране; едно съоръжение може да обслужва няколко системи за разделно събиране; всяко съоръжение за предварително третиране на ООТ трябва да отговаря на следните изисквания:

а) да е издадено разрешение за въвеждане в експлоатация на съоръжението от съответния компетентен орган;

б) сортиращата инсталация да обезпечава и отговаря на нуждите на конкретната/конкретните система/системи за разделно събиране, която/които обслужва, както и технически да осигурява отделно сепариране на всички основни видове ООТ, събрани в специално разположените съдове, но не по-малко от следните видове ООТ по материали:

аа) памук;

бб) вълна;

вв) смесени.

(2) Съдовете по ал. 1, т. 1 могат да се поставят на мястото на продажбата на обувките и текстила, или на друго достъпно място в района, в който се образува ООТ.

(3) Съдовете за многократно използване трябва да са водоустойчиви, достатъчно здрави и устойчиви на скъсване или напукване, при нормални условия на ползване да се затварят плътно и да се почистват и дезинфекцират лесно.

(4) Съдовете по ал. 3 трябва да са обозначени с ясно видим надпис, съдържащ информация за събираните в тях ООТ.

Чл. 19. (1) Всяка система за разделно събиране по чл. 18 следва да обхваща не по-малко от 1 000 000 жители на територията на страната.

(2) Броят на жителите в населените места и общините се определя въз основа на последните данни за населението по постоянен адрес на Главна дирекция „Гражданска регистрация и административно обслужване" на Министерството на регионалното развитие и благоустройството, актуални към 1 януари на текущата година.

(3) Кметовете на общини съдействат на организациите по оползотворяване за изпълнение на задълженията по ал. 1.

**Чл. 20.** (1) Притежателите на ООТ са длъжни да ги предават и/или изхвърлят на определените за целта места, когато на територията на населеното място има организирана система за разделно събиране и/или за предаване на отпадъците за рециклиране съгласно изискванията на тази наредба.

(2) В случаите, когато са налице условията по ал. 1, се забранява смесването на събраните ООТ с други материали или отпадъци по начин, затрудняващ последващото им рециклиране или оползотворяване.

**Чл. 21.** (1) Ползвателите на търговски обекти, производствени, стопански и административни сгради, и дарителските центрове в населените места събират разделно получените от дейността им ООТ на територията на обекта и ги предават в съответствие с изискванията на тази наредба.

(2) Обектите по ал. 1 извършват дейност въз основа на сключен договор с организация по оползотворяване на ООТ или с лица, които пускат на пазара обувки и текстил и изпълняват задълженията си индивидуално, и/или с лица по чл. 15.

(3) С договорите по ал. 2 се гарантира, че ООТ, които се образуват от центровете по ал. 1 и не са годни са предаване за директна повторна употреба, се предават за последващо третиране, в т.ч. рециклиране на лица по чл. 15.

Чл. 22. (1) При предаване и приемане на отпадъци от текстил за повторна употреба или на текстил, който не е отпадък и е подходящ за директна повторна употреба, между юридически и/или физически лица, регистрирани по Търговския закон, се попълва декларация по образец съгласно приложение № 6.

(2) Декларацията по ал. 1 се изготвя от лицата, извършващи дейностите събиране, съхраняване и/или третиране на отпадъци от текстил, и съответно от дарителските центрове, в два екземпляра - по един за предалия и за приелия.

(3) Лицата, извършващи дейностите събиране, съхраняване и/или третиране на ООТ, съхраняват декларацията по ал. 1 в 5-годишен срок от нейното изготвяне и подписване.

(4) Продуктите втора употреба, които се пускат на пазара или се предоставят за хуманитарна дейност трябва да отговарят на изискванията на Закона за здравето и подзаконовите нормативни актове по прилагането му, на Наредба № 27 от 16.08.2005 г. за здравните изисквания към дрехите втора употреба (обн., ДВ, бр. 70 от 26.08.2005 г.), както и на другите относими нормативни актове.

(5) Не се допуска продажбата за повторна употреба на обувки и текстил, представляващи продукти по чл. 1, ал. 3 от Наредба № 27 от 16.08.2005 г. за здравните изисквания към дрехите втора употреба.

Чл. 23. Крайните потребители предават ООТ в местата по чл. 14, ал. 1 и/или по чл. 18.

Чл. 24. (1) Дистрибуторите и лицата, които извършват продажба на обувки и текстил на крайните потребители, са задължени:

1. да приемат без заплащане от страна на крайните потребители ООТ;

2. да поставят съдове за събиране на ООТ, на територията на обекта, където извършват продажбата.

(2) Лицата по ал. 1 могат да извършват дейностите по ал. 1, т. 1 и 2 въз основа на сключен договор с организация по оползотворяване, с лица, които пускат на пазара продукти и изпълняват задълженията си индивидуално и/или с лица по чл. 15.

(3) Събраното ООТ по ал. 1 и 2 се предава за подготовка за повторна употреба или последващо третиране, в т.ч. за рециклиране и/или оползотворяване на лица по чл. 15, ал. 1 въз основа на сключен договор.

Чл. 25. Неподлежащите на повторна употреба, рециклиране и/или оползотворяване отпадъци от предварително третиране на ООТ се обезвреждат съгласно изискванията на ЗУО и подзаконовите нормативни актове по прилагането му.

**Раздел II**

**Колективни системи**

Чл. 26. (1) Лицата, които пускат на пазара обувки и текстил, могат да изпълняват задълженията си за постигане на съответните цели по чл. 10 и чл. 11 чрез колективна система по смисъла на чл. 14, ал. 2, т. 2 ЗУО след сключване на договор с организация по оползотворяване на ООТ, притежаваща разрешение, издадено по реда на глава пета, раздел III от ЗУО.

(2) Лицата, които пускат на пазара обувки и текстил, сключили договор с организация по оползотворяване по ал. 1, се считат за изпълняващи задълженията си чрез колективна система за срока на действие на договора по ал. 1, само в случай че предоставят информация относно действителните количества, пуснати от тях на пазара, и заплащат възнаграждение съобразно уговореното в договора.

**Чл**. 27. За изпълнение на целите по чл. 10 и чл. 11 организацията по оползотворяване определя възнаграждение, което се заплаща от сключилите договор с нея лица, които пускат на пазара обувки и текстил.

Чл. 28. (1) За изпълнение на задълженията за събиране, рециклиране и оползотворяване на ООТ организацията по оползотворяване сключва договори с лица по чл. 15 и/или с кметове на общини.

(2) С договорите по ал. 1 се гарантира събирането, подготовката за повторна употреба, рециклирането и оползотворяването на количествата ООТ за изпълнение на целите по чл. 10 и чл. 11.

Чл. 29.Организацията по оползотворяване организира система за разделно събиране съгласно изискванията на чл. 18 и чл. 19.

Чл. 30. (1) Организацията по оползотворяване на ООТ изготвя програмата по чл. 53, ал. 1 ЗУО, която включва най- малко съответната информация по следните раздели:

1. описание на избраната система за разделно събиране на ООТ по смисъла на наредбата и за начина на изпълнение на задълженията и целите по чл. 10 и чл. 11 и предварителен финансов разчет в съответствие с чл. 29, ал. 2 за обезпечаване на инвестиционните и експлоатационните разходи по години, както и доказателства за финансовото обезпечаване на първоначалните инвестиционни и експлоатационни разходи;

2. план за увеличаване на количеството разделно събрани, оползотворени, в т.ч. подготвени за повторна употреба, рециклирани ООТ за изпълнение на мерките по т. 5;

3. план за информиране и привличане на потребителите за участие в разделното събиране на ООТ, съдържащ провеждането на информационни кампании и разработването на информационни материали, насочени към индустрията, домакинствата и учебните заведения, както и предварителен финансов разчет на плана по години;

4. план за размера на възнагражденията по чл. 27, които организацията предвижда за периода на действие на разрешението и информация за сключени договори по чл. 28, ал. 1 за изпълнение на целите по чл. 10 и чл. 11;

5. мерки за привличане на лицата, които пускат на пазара продукти, в предлаганата от организацията по оползотворяване система за разделно събиране и за изпълнение на целите по чл. 10 и чл. 11;

6. мерки за събиране на ООТ от домакинствата, административните, социалните и обществените сгради, търговските и други обекти и план, посочващ сроковете за сключване на договори за разделно събиране и обратно приемане на ООТ и обхващане на жителите, които ще бъдат обслужвани от системата за организирано разделно събиране на ООТ по години, в съответствие с целите по чл. 10 и чл. 11 и изискванията на наредбата;

7. мерки, които ще бъдат взети в случай на временно прекъсване на събирането или намаляване количеството на събраните ООТ и последващото им оползотворяване, рециклиране и повторна употреба и мерки за компенсиране на евентуални негативни влияния върху пазарната цена на рециклираните материали;

8. мерки за изпълнение на изискванията на чл. 7, разработени от производителите, участващи в организацията по оползотворяване или сключили договори с нея и за улесняване на подготовката за оползотворяване и оползотворяването, особено на сортирането, подготовката за повторна употреба и рециклирането на ООТ;

9. информация за съществуващите площадки и съоръженията за предварително третиране, в т.ч. със сортиращи инсталации за ООТ;

(2) Средствата по ал. 1, т. 3 не може да са по-малко от 3 на сто от средствата, постъпващи от участващите в организацията по оползотворяване лица, които пускат на пазара съответните продукти.

(4) Към програмата по ал. 1 се прилагат и предварителни писмени договори с не по-малко от 5 общини, с които се гарантира предоставяне на разделно събиране на население не по-малко от 1 000 000 жители.

(5) Програмите се разработват и приемат за период, който се определя в зависимост от дейността, но не по-кратък от 3 години.

**Раздел III**

**Индивидуални системи**

Чл. 31. (1) Лицата, които пускат на пазара обувки и текстил, се считат за индивидуално изпълняващи задълженията си по чл. 10 и чл. 11 след издаване на разрешение от министъра на околната среда и водите или от оправомощено от него длъжностно лице по реда на глава пета, раздел III от ЗУО.

(2) Лицата, които пускат на пазара обувки и текстил и изпълняват задълженията си по чл. 10 и чл. 11 индивидуално, осигуряват за своя сметка:

1. събирането, съхраняването, транспортирането, оползотворяването, в т.ч. рециклирането, и обезвреждането на ООТ, постигане на целите и задълженията по чл. 10 и чл. 11 и създаването на система по § 1, т. 22 от ДР;

2. обратното приемане на мястото на продажбата или на друго подходящо място на ООТ, в т.ч. съгласно изискванията на ал. 5.

(3) Лицата, които пускат на пазара обувки и текстил и изпълняват задълженията си и целите по чл. 10 и чл. 11 индивидуално, извършват дейностите по ал. 2 при наличие на:

1. разрешение за извършване на дейности с отпадъци, издадено по реда на глава пета, раздел I от ЗУО, или

2. комплексно разрешително, издадено по реда на глава седма, раздел II от Закона за опазване на околната среда (ЗООС), или

3. сключен договор с лица, притежаващи някой от документите по т. 1 или 2, при спазване изискванията на чл. 15.

(4) С договорите по ал. 3, т. 3 се гарантира събирането, подготовката за повторна употреба, рециклирането и оползотворяването на количествата ООТ за изпълнение на целите по чл. 10 и чл. 11.

(5) Лицата, които изпълняват задълженията си индивидуално, както и всички техни дистрибутори, включително лицата, извършващи продажба на крайните потребители, са задължени да приемат обратно на мястото на продажбата отпадъците, образувани в резултат на употребата на съответните продукти.

Чл. 32. (1) Лицата по чл. 31, ал. 1, изпълняващи задълженията си индивидуално изготвят програмата по чл. 53, ал. 1 ЗУО, която включва най-малко съответната информация по следните раздели:

1. описание на избраната система за разделно събиране на ООТ по смисъла на наредбата и за начина на изпълнение на задълженията по чл. 10 и чл. 11, включваща събирането на отпадъците от местата на продажба на съответните продукти и последващото транспортиране, третиране, рециклиране и/или оползотворяване, гарантираща изпълнението на показателите по т. 6 и предварителен финансов разчет за обезпечаване на инвестиционните и експлоатационните разходи по години, както и доказателства за финансовото обезпечаване на първоначалните инвестиционни и експлоатационни разходи;

2. план за увеличаване на количеството разделно събрани, оползотворени, в т.ч. подготвени за повторна употреба и рециклирани ООТ за изпълнение на мерките по т. 5;

3. план за информиране и привличане на потребителите за участие в разделното събиране на ООТ, съдържащ провеждането на информационни кампании и разработването на информационни материали, насочени към индустрията, домакинствата и учебните заведения, както и предварителен финансов разчет на плана по години;

4. информация за договорите с лица по чл. 15 и/или с кметове на общини за изпълнение на задълженията по чл. 10 и чл. 11;

5. мерки за изпълнение на целите по чл. 10 и чл. 11;

6. мерки за обратно приемане на ООТ, образувани в резултат на употребата на пуснатите от тях на пазара продукти, при мястото на продажба, в т.ч. пълен списък на местата, в които могат да бъдат върнати ООТ, и информация за териториалния обхват на системата за обратно приемане;

7. пълен списък на дистрибуторите, които участват в системата за разделно събиране, и описание на поетите от тях ангажименти;

8. мерки, които ще бъдат взети в случай на временно прекъсване на събирането или намаляване количеството на събраните ООТ и последващото им оползотворяване, рециклиране и повторна употреба и мерки за компенсиране на евентуални негативни влияния върху пазарната цена на рециклираните материали;

9. мерки за изпълнение на изискванията на чл. 7 и за улесняване на третирането, особено на сортирането, подготовката за повторна употреба и рециклирането на ООТ;

(2) Средствата по ал. 1, т. 3 не може да са по-малко от 3 на сто от средствата за изпълнение на целите по чл. 10 и чл. 11.

(3) Програмите се разработват и приемат за период, който се определя в зависимост от дейността, но не по-кратък от 3 години.

**Глава четвърта**

**ЗАДЪЛЖЕНИЯ НА КМЕТА НА ОБЩИНАТА**

**Чл. 33.** (1) Кметът на общината:

1. оказва съдействие на организациите по оползотворяване и на лицата, които изпълняват задълженията си индивидуално, в т. ч. определя местата за разполагане на необходимите елементи на системите за разделно събиране и местата за предаване на ООТ;

2. организира изпълнението на задълженията си за участие в системите за разделно събиране на ООТ по чл. 19, ал. 3, т. 7 ЗУО относно ООТ, като сключва договори за изграждане на система за разделно събиране на ООТ на територията на общината при минимални параметри на системата съгласно чл. 18 и чл. 19, с:

a) организации по оползотворяване, притежаващи разрешение, издадено по реда на глава пета, раздел III от ЗУО, и/или

б) други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община, и/или комплексно разрешително, издадено по реда на глава седма, раздел II от ЗООС.

(2) Кметът на общината определя местата за разполагане на елементите от системата за разделно събиране на ООТ на територията на общината, в т.ч. разполагането на съдове за събиране на битови отпадъци и съдове за разделно събиране, в съответствие с минималните критерии по чл. 18 и 19, без да препятства дейността на изградените съществуващи системи.

(3) С договорите по ал. 1 се уговарят задълженията на страните по изпълнението и отчитането на целите за разделно събиране, подготовка за повторна употреба, рециклиране и оползотворяване.

(4) Кметът на общината съдейства при подготовката и провеждането на разяснителните кампании на организациите по оползотворяване.

(5) В случаите по ал. 1, т. 2, б. „б“ системите за разделно събиране на ООТ осигуряват елементите съгласно чл. 18 и чл. 19 и осигуряват събиране на всички количества ООТ, които се генерират от населението и попадат в системата.

**Чл. 34.** (1) В срок един месец след сключване на договор по чл. 33, ал. 1, т. 2, б. „б“ кметът на общината уведомява писмено министъра на околната среда и водите.

(2) В случаите по чл. 33, ал. 1, т. 2, б. „б“ едновременно с уведомлението по ал. 1 кметът представя изготвена и утвърдена от общинския съвет програма за управление на ООТ на територията на общината, включваща:

1. описание на системата за разделно събиране на ООТ по смисъла на наредбата и предварителен разчет на количествата разделно събрани ООТ по категории и източници на събиране, осигуряващи изпълнението на целите по чл. 11 и чл. 33, ал. 7;

2. разчети за обхванато население от системите за разделно събиране;

3. план за изграждане и увеличаване на системите за разделно събиране на ООТ от домакинствата, в т.ч.:

а) описание на съществуващата система за разделно събиране на ООТ в случаите, когато това е приложимо;

б) подробно описание на системите за разделно събиране в съответствие с § 1, т. 22 ДР;

в) описание на вида и техническите характеристики на съдовете за разделно събиране и използваните специализирани транспортни средства за тяхното обслужване, както и информация за предвидената честота (за месец) на извозване на отпадъците, съобразена с големината и спецификата на населените места;

г) подробен график и разчети за осигуряване на съдове за разделно събиране и специализирани транспортни средства, осигуряващи изпълнението на минималните изисквания на чл. 18 и чл. 19;

д) информация за съществуващите площадки и съоръженията за предварително третиране, в т.ч. сортиране на разделно събраните ООТ, и предварителни разчети за осигуряване на нови площадки и съоръжения;

4. план за информиране и привличане на жителите на общината за прилагането на разделно събиране на ООТ, включително образователни програми, насочени към детските градини, училищата и други.

(3) Програмите по ал. 2 се разработват и приемат за период, не по-кратък от 3 години.

(4) За случаите по ал. 2 кметът на общината представя ежегодно до 31 март на министъра на околната среда и водите доклад относно изпълнението на изисквания към системите за разделно събиране, като:

1. брой на разположените съдове за разделно събиране на ООТ в съответствие с изискванията за обхванато население съгласно чл. 18 и чл. 19 и честота (за месец) на обслужване на съдовете;

2. осреднено количество събрани ООТ от един контейнер по категории на година;

3. осреднено количество събрани ООТ от един жител на година;

4. изпълнение на изискванията на чл. 18 и чл. 19 поотделно за всяко населено място, обхванато в системите за разделно събиране;

5. списък на площадките и съоръженията, в т.ч. собствени, наети, ползвани на друго основание, на които се извършват дейностите по предварително третиране.

6. количествата предадени за рециклиране ООТ през предходната година;

7. рециклиращите предприятия, на които са предадени отпадъците по т. 6;

8. изпълнението на плана и предприетите мерки по ал. 2, т. 5.

**Глава пета**

**РЕГИСТРИРАНЕ НА ЛИЦАТА, КОИТО ПУСКАТ НА ПАЗАРА ОБУВКИ И ТЕКСТИЛ И НА ДАРИТЕЛСКИТЕ ОРГАНИЗАЦИИ.**

Чл. 35. (1) Всяко лице, което пуска на пазара обувки и текстил, включително лице, което пуска на пазара на Република България чрез средствата за комуникация от разстояние, е длъжно да поиска да бъде вписано в регистъра по чл. 45, ал. 1, т. 12 ЗУО, като заяви подлежащите на вписване данни чрез НИСО.

(2) За вписване в регистъра, лицата по ал. 1 в едномесечен срок преди започване на дейност, определена като пускане на пазара на обувки и текстил по § 1, т. 19 от ДР, подават чрез НИСО следната информация:

1. наименование на лицето, което пуска на пазара обувки и текстил, ЕИК, включително европейски или национален данъчен номер;

2. адрес за кореспонденция, в т.ч. държава, пощенски код, населено място, име и номер на улица/булевард и електронен адрес;

3. лице за контакт, включително телефон, факс и електронна поща;

4. категории продукти съгласно приложение № 1, които пуска на пазара;

5. начин на изпълнение на задълженията - индивидуално или чрез колективна система, включително наименованието на организацията по оползотворяване, в която членува;

6. използван начин на продажба (например продажба от разстояние);

7. деклариране верността на предоставените данни.

Чл. 36. (1) При промяна на някои от данните, предоставени с информацията по чл. 35, ал. 2, лицата, които пускат на пазара обувки и текстил, са длъжни да заявят настъпилите промени в едномесечен срок.

(2) Когато лицата, които пускат на пазара обувки и текстил, престанат да извършват дейност, определена като пускане на пазара съгласно тази наредба, са длъжни в едномесечен срок да поискат да бъдат заличени от регистъра.

Чл. 37. (1) Всяка дарителска организация по смисъла на тази наредба е длъжна да поиска да бъде вписана в регистъра по чл. 45, ал. 1, т. 12 ЗУО, като заяви подлежащите на вписване данни.

(2) За вписване в регистъра, лицата по ал. 1 в едномесечен срок преди започване на дейност като дарителска организация по смисъла на тази наредба, подават чрез НИСО следната информация:

1. наименование на организацията, БУЛСТАТ, включително европейски или национален данъчен номер;

2. адрес за кореспонденция, в т.ч. държава, пощенски код, населено място, име и номер на улица/булевард и иелектронен адрес;

3. лице за контакт, включително телефон, факс и електронна поща;

4. категории продукти съгласно приложение № 1, които са предмет на дарения;

5. деклариране верността на предоставените данни.

(2) При промяна на някои от данните, предоставени с информацията по ал. 2, организациите по предходната алинея, са длъжни да заявят настъпилите промени в едномесечен срок.

(3) Когато лицата по ал. 1 престанат да извършват дейност, са длъжни в едномесечен срок да поискат да бъдат заличени от регистъра.

**Глава шеста**

**ИНФОРМАЦИЯ**

Чл. 38. Лицата, извършващи дейности с ООТ, водят отчетни книги и предоставят информация и отчети съгласно изискванията на Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри (ДВ, бр. 51 от 20.06.2014 г.).

Чл. 39. (1) Дарителските организации предоставят чрез Национална информационна система „Отпадъци“ (НИСО) съгласно приложение № 7 информация по категории съгласно приложение № 1 за количеството обувки и текстил, което е прието и предадено за повторна употреба, както и за количеството ООТ, което е предадено на лица с разрешение по чл. 35 ЗУО.

(2) Информацията по ал. 1 се предоставя ежегодно до 20 януари за предходната година.

(3) В едномесечен срок от получаване на информацията по ал. 2 изпълнителният директор на ИАОС я обобщава и осигурява достъп до нея на интернет страницата на ИАОС.

Чл. 40. (1) Лицата, които изпълняват задълженията си индивидуално, организациите по оползотворяване на ООТ и лицата, заплащащи продуктова такса в Предприятието за управление на дейностите по опазване на околната среда (ПУДООС), предоставят на изпълнителния директор на ИАОС съгласно [приложение № 8](#_top) информация по категории съгласно приложение № 1 за количеството обувки и текстил:

1. пуснато на пазара;

2. изнесеното и/или изведеното от пуснатото на пазара.

(2) Информацията по ал. 1 от организациите по оползотворяване е за всяко лице - член на организацията.

(3) Информацията по ал. 1, 2 и 9 се подава се подава в информационната система, поддържана от ИАОС.

(4) Изпълнителният директор на ПУДООС предоставя на изпълнителния директор на ИАОС и на министъра на околната среда и водите списък на лицата, заплатили продуктова такса за обувки и текстил, по електронен път.

(5) Информацията по ал. 1 и 4 се предоставя за текущата година за следните периоди:

1. от 1 януари до 31 март;

2. от 1 април до 30 юни;

3. от 1 юли до 30 септември;

4. от 1 октомври до 31 декември.

(6) Информацията по ал. 1 и 4 се предоставя в 20-дневен срок от изтичането на съответния период по ал. 5.

(7) В 10-дневен срок от получаване на информацията по ал. 1 изпълнителният директор на ИАОС обобщава количествата през съответния период по ал. 5 и осигурява достъп до информацията на интернет страницата на ИАОС.

(8) В срок до 31 януари изпълнителният директор на ИАОС обобщава количествата от периодите по ал. 5 за предходната година и осигурява достъп до информацията на интернет страницата на ИАОС.

(9) В случай на необходимост от коригиране на информацията по ал. 1 обобщена справка по приложение № 8 за цялата година се подава в периода от 1 до 20 февруари на годината, следваща отчетната година.

(10) В 10-дневен срок от получаване на информацията по ал. 9 изпълнителният директор на ИАОС отразява корекциите в информацията по ал. 8 и осигурява достъп на интернет страницата на ИАОС, като количествата са окончателни и не подлежат на корекция.

(11) В срок до 15 март на текущата година, министърът на околната среда и водите публикува годишния коефициент по чл. 10, ал. 5 въз основа на информацията по ал. 1, 2 и 9 за предходната година, съгласно методиката по чл. 10, ал. 5.

Чл. 41. Ежегодно до 1 март организациите по оползотворяване предоставят на министъра на околната среда и водите списък на лицата, участващи в тях, които не са заплатили уговореното им възнаграждение и/или които не са им докладвали количеството обувки и текстил, пуснато от тях на пазара за предходната година.

Чл. 42. Ежегодно до 31 март организациите по оползотворяване и лицата, които пускат на пазара обувки и текстил, и изпълняват задълженията си индивидуално, представят на изпълнителния директор на ИАОС информация за предходната година за:

1. изпълнението на чл. 7;

2. изпълнението на целите по чл. 10 и чл. 11;

3. изпълнението на плана за увеличаване на количеството разделно събрано, оползотворено, рециклирано и повторно употребено ООТ;

4. събраното ООТ от домакинствата, административните, социалните и обществените сгради, търговските и други обекти;

5. случаите на временно прекъсване на събирането или намаляване количеството на събраното ООТ и неговото последващо оползотворяване, рециклиране и повторна употреба;

6. компенсирането на негативните влияния върху пазарната цена на рециклираните материали;

7. информирането и привличането на потребителите за участие в разделното събиране на ООТ, проведените информационни кампании и разработените информационни материали, насочени към индустрията, домакинствата и учебните заведения, както и изразходваните средства за тези дейности;

8. улесняването на третирането, в т.ч. подготовката за повторна употреба и рециклирането на ООТ;

9. обхванатото население съгласно приложение № 9.

Чл. 43. (1) Ежегодно до 31 март изпълнителният директор на ПУДООС предоставя на изпълнителния директор на ИАОС информация за събраните средства от продуктови такси през предходната календарна година от пуснатите на пазара обувки и текстил и за предприетите мерки през предходната година за финансиране и изпълнение на проекти съгласно утвърдени приоритети от Управителния съвет на ПУДООС в сектор „Отпадъци" в съответствие с Националния план за управление на отпадъците по чл. 49 ЗУО.

(2) Ежегодно до 31 март кметът на общината, сключил договори по чл. 33, ал. 1, т. 2, б. “б“ представя на изпълнителния директор на ИАОС информация за предходната година съгласно приложение № 9 за:

1. събраните чрез системи за разделно събиране количества ООТ на територията на общината;

2. организираната система за разделно събиране на ООТ на територията на общината, в т.ч. съответствие с минималните критерии по чл. 18 и 19;

3. обхванатото от системи за разделно събиране население;

4. проведени кампании за повишаване на общественото съзнание.

Чл. 44. (1) Директорът на Агенция „Митници" предоставя на изпълнителния директор на ИАОС информация относно внесените и изнесените от страната обувки и текстил.

(2) Изпълнителният директор на Националната агенция за приходите предоставя на изпълнителния директор на ИАОС информация относно пристигналото количество на територията на страната от друга държава - членка на ЕС, и изпратените от територията на страната към територията на друга държава - членка на ЕС, обувки и текстил.

(3) Председателят на Националния статистически институт представя на изпълнителния директор на ИАОС информация относно пуснатите на пазара обувки и текстил, от производителите в страната в съответствие с Номенклатурата на промишлената продукция (ПРОДПРОМ).

(4) Информацията по ал. 1 и 2 се предоставя в съответствие с Комбинираната номенклатура на стоките, приложена към Регламент (ЕИО) № 2658/87 на Съвета от 23 юли 1987 г., относно тарифната и статистическа номенклатура и Обща митническа тарифа (ОВ, L 256.7.9.1987 г.).

(5) Информацията по ал. 1 - 3 се предоставя периодично при поискване от изпълнителния директор на ИАОС на основание сключено споразумение.

(6) Видът на информацията по ал. 1 - 3, начинът и сроковете за предоставянето й се уреждат със споразумението по ал. 5.

Чл. 45. (1) Ежегодно до 30 ноември въз основа на събраните данни по чл. 39 – 44 изпълнителният директор на ИАОС изготвя и представя на министъра на околната среда и водите доклад за предходната година относно прилагането на разпоредбите на наредбата на национално ниво.

(2) За изготвяне на доклада по ал. 1 изпълнителният директор на ИАОС може да използва и данните от одиторските доклади, изготвени по реда на глава седма.

(3) Изпълнителният директор на ИАОС осигурява достъп на обществеността до доклада по ал. 1 на интернет страницата на ИАОС.

**Глава седма**

**РЕД ЗА ПРИЛАГАНЕ НА ЧЛ. 59 ЗУО**

**Раздел I**

**Общи разпоредби**

Чл. 47. (1) Организацията по оползотворяване на ООТ и лицата, които пускат на пазара обувки и текстил, и изпълняват задълженията си индивидуално, до 15 април на текущата година представят на министъра на околната среда и водите доклад с фактически констатации за предходната година и отчет по приложение № 10. Докладът се представя и при липса на пуснати на пазара количества обувки и текстил.

(2) Докладът с фактически констатации по ал. 1 се изготвя от регистриран одитор по смисъла на Закона за независимия финансов одит след извършени договорени процедури в съответствие с разпоредбите на Международните одиторски стандарти и действащото законодателство.

(3) Отчетът по ал. 1 се заверява от регистрирания одитор по ал. 2 въз основа на доклада с фактически констатации относно договорените процедури за проверка на изпълнението на задълженията и на целите по чл. 10 и чл. 11.

**Чл. 48.** Докладът и отчетите по чл. 47 се представят на хартиен и електронен носител.

**Раздел II**

**Доказване изпълнение на цели на колективни системи**

**Чл. 49.** За изготвянето на доклада по чл. 47 регистрираният одитор проверява най-малко следните документи на организацията по оползотворяване:

1. първичните счетоводни документи, удостоверяващи платеното възнаграждение към организацията по оползотворяване за количеството пуснати на пазара обувки и текстил, от членовете, както и съответствието им с представяната месечна справка-декларация по договорите им;

2. информацията по чл. 40, ал. 1;

3. първичните счетоводни документи, удостоверяващи платеното възнаграждение от организацията по оползотворяване на лицата, притежаващи съответния документ по чл. 15, ал. 1, с които има сключен договор за количеството разделно събрано ООТ и количеството ООТ, предадено за последващо третиране или за подготовка за повторна употреба, както и за вида и количествата на материалите, получени след третирането на ООТ и предадени за рециклиране или оползотворяване;

4. първичните счетоводни документи или декларацията по чл. 22, удостоверяващи платеното възнаграждение от организацията по оползотворяване на лицата, притежаващи съответния документ по чл. 15, ал. 1, с които има сключен договор за добросъвестното предаване и придобиване на ООТ;

5. дневниците за продажбите и декларациите по Закона за данък върху добавената стойност (ЗДДС) и вторичния счетоводен документ, съдържащ информация за оборотите от всички счетоводни операции/записи - за периода на проверката, като се правят сравнения между фактическите констатации, установени по технологични норми и по счетоводни операции;

6. документи, удостоверяващи износа на ООТ през предходната календарна година и/или изпращането им от територията на страната към територията на друга държава - членка на ЕС:

а) писмен договор за извършване на операция по окончателно оползотворяване, в т.ч. рециклиране, с лице, което притежава разрешение по националното си законодателство за извършване на съответната операция;

б) подписани и подпечатани документи по приложения IА и IБ или по Приложение VII на Регламент 1013/2006 за всеки конкретен превоз;

в) писмено потвърждение за получаване на отпадъците;

г) сертификат от съответното съоръжение, че е завършена окончателната операция по оползотворяване, в т.ч. рециклиране, в случай че е наличен;

д) при износ на ООТ за трети страни - копие на разрешение или друг документ по националното законодателство на съответната страна, съгласно който лицето - получател на отпадъците, има право да извършва оползотворяване на отпадъци, в т.ч. рециклиране, съответстващо на нормите за опазване на околната среда и на човешкото здраве, както и на чл. 12, т. 2;

7. счетоводните регистри по чл. 9, ал. 1, т. 1, 2 и 3 от Закона за счетоводството, послужили за изготвяне на оборотната ведомост, и данъчните декларации съгласно действащото данъчно законодателство;

8. договорите, сключени между организацията по оползотворяване и нейните членове, както и договорите с дружествата, които са извършили дейностите по събиране, предварително третиране, оползотворяване, рециклиране и/или обезвреждане на ООТ за изпълнение на целите по чл. 10 и чл. 11;

9. отчета за изпълнението на целите за предходната календарна година по чл. 10 и чл. 11, изготвен от организацията по оползотворяване по образец съгласно приложение № 10.

**Чл. 50.** (1) Докладът по ал. 1, изготвен за организацията по оползотворяване, трябва да съдържа информация и констатации най-малко за:

1. лицата, участващи в организацията по оползотворяване през съответната година, с данни за всяко лице, включващи седалище и адрес на управление, ЕИК, регистрационен номер съгласно регистъра по чл. 45, ал. 1, т. 10 ЗУО, период на действие на сключения договор по чл. 26 за съответната година, за които са изпълнени задълженията по чл. 10 и чл. 11;

2. лицата, участващи в организацията по оползотворяване през съответната година, които не са ѝ заплащали уговореното възнаграждение и/или не са ѝ предоставяли информация и за които не са изпълнени задълженията по чл. 10 и чл. 11, с данни за всяко лице, включващи седалище и адрес на управление, ЕИК, регистрационен номер съгласно регистъра по чл. 45, ал. 1, т. 10 ЗУО, период на действие на сключения договор по чл. 26 за съответната година, както и датата на прекратяване на договора с тези лица, когато договорите са прекратени;

3. лицата, участващи в организацията по оползотворяване, прекратили договорите си през отчетната година, с данни за всяко лице, включващи седалище и адрес на управление, ЕИК, регистрационен номер съгласно регистъра по чл. 45, ал. 1, т. 10 ЗУО, период на действие на сключения договор по чл. 26 за съответната година, както и дали са изпълнени, или не са изпълнени задълженията по чл. 10 и чл. 11 за тях;

4. лицата, участващи в организацията по оползотворяване, които са подали нулеви декларации за пуснатите на пазара обувки и текстил, през отчетната година, с данни за всяко лице, включващи седалище и адрес на управление, ЕИК, регистрационен номер от регистъра по чл. 45, ал. 1, т. 10 ЗУО, период на действие на сключения договор по чл. 26 за съответната година;

5. количеството пуснато на пазара обувки и текстил, по категории, за предходната година от всяко лице, участващо в организацията по оползотворяване, и периода на действие на сключения договор, за който период са изпълнени задълженията по чл. 10 и чл. 11, както и съответствието му с подадената информация по чл. 40, ал. 1;

6. размера на продуктовата такса по наредбата по чл. 59, ал. 1 ЗУО за предходната година, от която организацията по оползотворяване се освобождава при доказано изпълнение на целите по чл. 10 и чл. 11;

7. размера на продуктова такса по наредбата по чл. 59, ал. 1 ЗУО за предходната година за всяко лице, което пуска на пазара обувки и текстил, участващо в организацията по оползотворяване, по категории;

8. правилното определяне на продуктовата такса по наредбата по чл. 59, ал. 1 ЗУО за всяко лице, което пуска на пазара обувки и текстил, участващо в организацията по оползотворяване, по категории за предходната година и в случаите, когато таксата е неправилно определена - разликата до правилния размер;

9. средствата, постъпили в организацията по оползотворяване през предходната година от:

а) размера на възнагражденията по чл. 27, постъпили в организацията по оползотворяване през предходната година от лицата, които пускат на пазара обувки и текстил, участващи в нея, по категории;

б) средствата, постъпили в организацията по оползотворяване през предходната година от продажба на ООТ;

в) разходите на организацията по оползотворяване за предходната година за изпълнение на задълженията по чл. 10 и чл. 11, в т.ч. разходите за:

аа) закупуване на съдове, техника и съоръжения за разделно събиране на ООТ;

бб) изпълнение на договорите по чл. 15;

вв) провеждане на информационни кампании и разработване на информационни материали, насочени към индустрията, домакинствата и учебните заведения, както и съответствието им с чл. 30, ал. 2;

гг) изпълнение на други мерки и дейности, предвидени в програмата за управление на дейностите по отпадъците по чл. 30, в т.ч. спазването на изискването на чл. 30, ал. 3 относно разходите за изпълнение на задълженията по чл. 10 и чл. 11;

10. осигурените места за разделно събиране на ООТ по чл. 17 и 18;

11. разпределението в целеви (резервни, инвестиционни и образователни) фондове за дейността или инвестирането на положителния финансов резултат от предходната на проверявания период година;

12. информация за дружествата, които са извършили дейностите по събиране, подготовка за повторна употреба, оползотворяване, рециклиране и/или обезвреждане на ООТ;

13. количествата ООТ, които са събрани, рециклирани и оползотворени, в т.ч. за сключените договори с лица, притежаващи документ по чл. 35 ЗУО, отчетните документи за събраните, подготвените за повторна употреба, оползотворените и рециклираните ООТ и съответствието им с издадените счетоводни документи по силата на тези договори;

14. количеството на ООТ през предходната календарна година и/или изпращането им от територията на страната към територията на друга държава - членка на ЕС, както и на документи, удостоверяващи това:

а) писмен договор за извършване на операция по окончателно оползотворяване, в т.ч. рециклиране, с лице, което притежава разрешение по националното си законодателство за извършване на съответната операция;

б) подписани и подпечатани документи по приложения IА и IБ или по Приложение VII на Регламент 1013/2006 за всеки конкретен превоз;

в) писмено потвърждение за получаване на отпадъците;

г) сертификат от съответното съоръжение, че е завършена окончателната операция по оползотворяване, в т.ч. рециклиране, в случай че е наличен;

д) при износ на ООТ за трети страни - копие на разрешение или друг документ по националното законодателство на съответната страна, съгласно който лицето - получател на отпадъците, има право да извършва оползотворяване на отпадъци, в т.ч. рециклиране, съответстващо на нормите за опазване на околната среда и на човешкото здраве, както и на чл. 12, т. 2;

15. наличието на действащи договори с общини за изграждане на системи за събиране на ООТ и брой обхванато население, в т.ч. броя на разположените съдове за събиране на ООТ в съответствие с изискванията за обхванато население съгласно чл. 17-19; честота на обслужване на съдовете; списък на площадките и съоръженията (собствени, наети, ползвани на друго основание), на които се извършват дейностите по предварително съхраняване;

16. количеството разделно събрани ООТ от организацията, в т.ч. от домакинствата, търговските, индустриалните, обществените и административните обекти;

17. подробна информация за проведените информационни кампании и разработените информационни материали;

18. констатации за съответствие/несъответствие между количествата събрани и третирани ООТ, посочени в отчета за изпълнението на целите по приложение № 10 за предходната година, изготвен от организацията по оползотворяване, с тези, отчетени в счетоводните регистри и потвърдени с направените констатации.

(2) Едновременно с доклада по ал. 1 се представят и копия от документите по ал. 1, т. 14 и отчета по ал. 1, т. 18.

(3) По преценка министърът на околната среда и водите може да поиска предоставяне на копия от други документи, както и допълнително уточняваща информация.

**Раздел III**

**Доказване изпълнение на цели на индивидуални системи**

**Чл. 51.** За изготвянето на доклада по чл. 47 регистрираният одитор проверява най-малко следните документи на лицата, които изпълняват задълженията си индивидуално:

1. първичните счетоводни документи, удостоверяващи количеството пуснати на пазара обувки и текстил, както и констатация относно съответствието между месечните справки-декларации съгласно образеца по наредбата по чл. 59, ал. 1 ЗУО и издадените счетоводни документи, отразяващи пуснатите на пазара обувки и текстил;

2. информацията по чл. 40, ал. 1;

3. първичните счетоводни документи, удостоверяващи количеството разделно събрано ООТ и количеството ООТ, предадено за третиране и подготовка за повторна употреба, притежаващи съответния документ по чл. 15, ал. 1, и предадени за рециклиране или оползотворяване на лица, притежаващи съответния документ по чл. 15, ал. 1; 2

4. първичните счетоводни документи или декларацията по чл. 22, удостоверяващи добросъвестното предаване и придобиване на ООТ за повторна употреба;

5. дневниците за продажбите и декларациите по ЗДДС и вторичния счетоводен документ, съдържащ информация за оборотите от всички счетоводни операции/записи - за периода на проверката;

6. документи, удостоверяващи износа на ООТ през предходната календарна година и/или изпращането им от територията на страната към територията на друга държава - членка на ЕС:

а) писмен договор за извършване на операция по окончателно оползотворяване, в т.ч. рециклиране, с лице, което притежава разрешение по националното си законодателство за извършване на съответната операция;

б) подписани и подпечатани документи по приложения IА и IБ или по Приложение VII на Регламент 1013/2006 за всеки конкретен превоз;

в) писмено потвърждение за получаване на отпадъците;

г) сертификат от съответното съоръжение, че е завършена окончателната операция по оползотворяване, в т.ч. рециклиране, в случай че е наличен;

д) при износ на ООТ за трети страни - копие на разрешение или друг документ по националното законодателство на съответната страна, съгласно който лицето - получател на отпадъците, има право да извършва оползотворяване на отпадъци, в т.ч. рециклиране, съответстващо на нормите за опазване на околната среда и на човешкото здраве, както и на чл. 12, т. 2;

7. счетоводните регистри по чл. 9, ал. 1, т. 1 - 3 от ЗС, послужили за изготвяне на оборотната ведомост, и данъчните декларации съгласно действащото данъчно законодателство;

9. договорите, сключени с дружествата, които са извършили дейностите по събиране, подготовка за повторна употреба, оползотворяване, рециклиране и/или обезвреждане на ООТ за изпълнение на целите по чл. 10 и чл. 11;

10. отчет за предходната календарна година за изпълнение на целите по чл. 10 и чл. 11, изготвен от лицата, които изпълняват задълженията си индивидуално, по образец съгласно приложение № 10.

**Чл. 52.** (1) Докладът по чл. 47, изготвен за лицето, което изпълнява задълженията си индивидуално, трябва да съдържа информация и констатации най-малко за:

1. количеството пуснато на пазара обувки и текстил, за предходната година по категории съгласно приложение № 1;

2. съответствието между месечните справки-декларации по наредбата по чл. 59, ал. 1 ЗУО и издадените счетоводни документи, отразяващи пуснатите на пазара обувки и текстил, както и съответствието им с подадената информация по чл. 40, ал. 1;

3. размера на продуктовата такса за предходната година, от която лицето, което изпълнява задълженията си индивидуално, се освобождава при доказано изпълнение на целите по чл. 10 и чл. 11;

4. правилното определяне на продуктовата такса за предходната година по категории обувки и текстил, за лицето, което изпълнява задълженията си индивидуално, и в случаите, когато таксата е неправилно определена - разликата до правилния размер;

5. количествата ООТ, които са събрани, подготвени за повторна употреба, рециклирани и оползотворени, в т.ч. констатации за сключените договори с лица, притежаващи документ по чл. 35 ЗУО, отчетните документи за събраните, третираните, оползотворените и рециклираните компоненти, материали и вещества от ООТ и съответствието им с издадените счетоводни документи по силата на тези договори;

6. разходите на лицата, които изпълняват задълженията си индивидуално, за предходната година по чл. 10 и чл. 11, в т.ч. за:

а) закупените съдове, техника и съоръжения за разделно събиране на ООТ;

б) изпълнението на чл. 31, ал. 3 за разделно събиране, повторна употреба, рециклиране и оползотворяване на ООТ;

в) проведените рекламни и информационни кампании, насочени към учебните заведения, домакинствата и индустрията, и за издадените информационни материали и други - по пера, както и съответствието им с чл. 32, ал. 2;

г) изпълнение на други мерки и дейности, предвидени в програмата за управление на дейностите по отпадъците по чл. 32, в т.ч. спазването на изискването на чл. 32, ал. 3;

д) събиране, транспортиране, съхраняване, подготовка за повторна употреба, оползотворяване/рециклиране и обезвреждане на ООТ;

7. дневниците за продажбите и декларациите по ЗДДС и вторичния счетоводен документ, съдържащ информация за оборотите около всички счетоводни операции/записи - за периода на проверката, като се правят сравнения между фактическите констатации, установени по технологични норми и по счетоводни операции;

8. средствата, постъпили в лицата, които изпълняват задълженията си индивидуално, през предходната година от продажба на ООТ;

9. осигурените места за разделно събиране по чл. 17-19;

10. количеството на ООТ през предходната календарна година и/или изпращането им от територията на страната към територията на друга държава - членка на ЕС, както и на документи, удостоверяващи това:

а) писмен договор за извършване на операция по окончателно оползотворяване, в т.ч. рециклиране, с лице, което притежава разрешение по националното си законодателство за извършване на съответната операция;

б) подписани и подпечатани документи по приложения IА и IБ или по Приложение VII на Регламент 1013/2006 за всеки конкретен превоз;

в) писмено потвърждение за получаване на отпадъците;

г) сертификат от съответното съоръжение, че е завършена окончателната операция по оползотворяване, в т.ч. рециклиране, в случай че е наличен;

д) при износ на ООТ за трети страни - копие на разрешение или друг документ по националното законодателство на съответната страна, съгласно който лицето - получател на отпадъците, има право да извършва оползотворяване на отпадъци, в т.ч. рециклиране, съответстващо на нормите за опазване на околната среда и на човешкото здраве;

11. наличието на действащи договори с общини за изграждане на системи за събиране на ООТ и брой обхванато население, в т.ч. броя на разположените съдове за събиране на ООТ в съответствие с изискванията за обхванато население съгласно чл. 17-19, честота на обслужване на съдовете; списък на площадките и съоръженията (собствени, наети, ползвани на друго основание), на които се извършват дейностите по предварително съхраняване;

12. количеството разделно събрани ООТ, в т.ч. от домакинствата, търговските, индустриалните, обществените и административните обекти и др.;

13. подробна информация за проведените информационни кампании и разработените информационни материали;

14. изпълнението на целите по чл. 10 и чл. 11;

15. съответствие/несъответствие между количествата събрани и третирани ООТ, посочени в отчета за изпълнението на целите по чл. 10 и чл. 11 за предходната година, изготвен по образец съгласно приложение № 10, и отчетените в счетоводните регистри и потвърдени с направените констатации.

(2) Едновременно с доклада по ал. 1 се представят и копия от документите по ал. 1, т. 10 и отчета по ал. 1, т. 15

(3) По преценка министърът на околната среда и водите може да поиска предоставяне на копия от други документи, както и допълнително уточняваща информация.

**Раздел IV**

**Издаване на актове по чл. 59, ал. 3 и 4 ЗУО**

Чл. 53. (1) На основание чл. 18, ал. 9 ЗУО ежегодно до 15 април министърът на околната среда и водите назначава със заповед комисия, която да анализира отчетите и документите по чл. 59, ал. 1 и констатациите в докладите по чл. 59, ал. 2, както и по чл. 18, ал. 2 и 3 ЗУО. При необходимост комисията съвместно с Регионалната инспекция по околната среда и водите (РИОСВ) извършва проверка на място на организациите по оползотворяване, на лицата, членуващи в организации, и/или на лицата, които пускат на пазара обувки и текстил, и изпълняват задълженията си индивидуално, и/или на лицата, извършващи дейности по събиране, оползотворяване и/или рециклиране и са сключили договори с организации по оползотворяване, и/или с лица, които пускат на пазара обувки и текстил, и изпълняват задълженията си индивидуално.

(2) В срок до 10 дни от приключване на дейността си комисията по ал. 1 изготвя доклад до министъра на околната среда и водите, който съдържа:

1. фактически констатации от проверката;

2. ясно изразено мнение и заключение за изпълнение на целите по чл. 11 за всяка от организациите по оползотворяване и за всяко лице, което изпълнява задълженията си индивидуално;

3. предложение за налагане на санкции и/или отнемане на разрешенията на организациите по оползотворяване и на лицата, които изпълняват задълженията си индивидуално, по реда на глава пета, раздел III ЗУО;

4. предложение за налагане на санкции на лицата, които пускат на пазара обувки и текстил, както и на лицата по чл. 18, ал. 3, т. 4 ЗУО в случай на установени нарушения на ЗУО и на наредбата;

5. предложение за усвояване на банковата гаранция по чл. 82, ал. 3 ЗУО.

Чл. 54. (1) Министърът на околната среда и водите до 31 май на текущата година определя със заповед лицата, които пускат на пазара обувки и текстил, и изпълняват задълженията си индивидуално, организациите по оползотворяване и лицата, членуващи в организациите по оползотворяване, които заплащат продуктова такса по чл. 59, ал. 1, т. 2 - 5 ЗУО, както и нейния размер.

(2) При непредставяне след писмена покана с определен 7-дневен срок на заверен отчет по чл. 47, ал. 1 и/или на доклад с фактически констатации, отговарящ на изискванията на чл. 50, ал. 1 или чл. 52, ал. 1, целите по чл. 10 и чл. 11 се считат за неизпълнени, а лицата, които изпълняват задълженията си индивидуално, съответно организациите по оползотворяване, се включват в заповедта по ал. 1 за заплащане на продуктова такса.

(3) Министърът на околната среда и водите до 31 май на текущата година определя със заповед лицата, които пускат на пазара обувки и текстил, и изпълняват задълженията си индивидуално, и организациите по оползотворяване, които са изпълнили съответните цели по чл. 10 и чл. 11 и не заплащат продуктова такса.

(4) Средствата от продуктова такса за обувки и текстил, набрани по реда на чл. 59 ЗУО, се разходват от ПУДООС за финансиране и изпълнение на проекти съгласно утвърдени приоритети от Управителния съвет на ПУДООС в сектор „Отпадъци" в съответствие с Националния план за управление на отпадъците по чл. 49 ЗУО, както и за информационни кампании, контролни дейности и др., свързани с дейности по управление на обувки и текстил, и ООТ, в съответствие с Правилника за устройството и дейността на Предприятието за управление на дейностите по опазване на околната среда, приет с Постановление № 81 на Министерския съвет от 2012 г. (ДВ, бр. 33 от 2012 г.).

**Глава осма**

**БАНКОВА ГАРАНЦИЯ**

Чл. 55. (1) Банковата гаранция по чл. 82, ал. 1, т. 2 ЗУО се предоставя за гарантиране постигането на целите по чл. 10 и чл. 11, създаването на системата за разделно събиране, рециклиране и оползотворяване на ООТ и за обхващане на населението в нея в съответствие с изискванията на наредбата.

(2) Банковата гаранция е с период на действие и се подновява съгласно изискванията на чл. 82, ал. 4 от ЗУО.

(3) Банковата гаранция по ал. 1 се връща на заявителя заедно с решението по чл. 87, ал. 2 ЗУО при отказ за издаване на разрешение по чл. 81, ал. 1 ЗУО или с решението по чл. 88, ал. 2, т. 3 ЗУО за прекратяване на действието на разрешението.

Чл. 56. (1) Банковата гаранция трябва да отговаря най-малко на следните изисквания:

1. да осигурява безусловно плащане в полза на министъра на околната среда и водите, при първо поискване, без възможност за възразяване или уговаряне на други формални условия на плащане;

2. да е неотменяема;

3. единствено условие за предявяването ѝ да е постъпването при гаранта на писмено искане от министъра на околната среда и водите, съдържащо мотивирано твърдение за наличие на някои от случаите по чл. 82, ал. 3, т. 1 - 3 ЗУО;

4. да е налице пълно съвпадение между задълженията по чл. 55, ал. 1 и задълженията, посочени в гаранцията, като гаранцията покрива всички видове неизпълнение на тези задължения, и

5. да е посочена ясно датата, до която е валидна гаранцията.

(2) Банковата гаранция се представя в оригинал.

Чл. 57. (1) За усвояване на банковата гаранция министърът на околната среда и водите подава писмено искане към банката гарант, съдържащо мотивирано твърдение за наличие на някои от случаите по чл. 82, ал. 3, т. 1 - 3 ЗУО за организацията по оползотворяване или за лицето, което изпълнява задълженията си индивидуално.

(2) Банковата гаранция се усвоява до размера на дължимите такси по чл. 82, ал. 3, т. 2 и 3 ЗУО.

Чл. 58. (1) Банката гарант превежда сумата по банковата гаранция по сметка на Министерството на околната среда и водите при първо писмено поискване независимо от възраженията на организациите по оползотворяване на ООТ и/или на лицата, които изпълняват задълженията си индивидуално, и без уговаряне на други формални условия на плащане.

(2) В случаите по чл. 82, ал. 3, т. 2 и 3 ЗУО в едномесечен срок след усвояването на банковата гаранция организацията по оползотворяване или лицето, което изпълнява задълженията си индивидуално, представят подновена до пълния размер банкова гаранция съгласно чл. 82, ал. 1, т. 1 или 4 ЗУО по реда на чл. 55.

**Глава девета**

**КОНТРОЛ**

Чл. 59. (1) Директорът на РИОСВ или оправомощено от него длъжностно лице контролира:

1. правилното начисляване и своевременното заплащане на продуктовата такса от лицата по чл. 59, ал. 1 ЗУО;

2. изпълнението на задълженията по наредбата на лицата, извършващи дейности по събиране, транспортиране и/или третиране на ООТ, включително на лицата, сключили договор с организация по оползотворяване или с лица, които изпълняват задълженията си индивидуално;

3. изпълнението на задължението за регистриране на лицата, които пускат на пазара обувки и текстил, съгласно изискванията на глава пета, както и информацията, докладвана в рамките на регистъра по глава пета;

4. кметовете на общини във връзка с изпълнението на задълженията им по наредбата.

(2) Контролът по ал. 1, т. 2 се извършва най-малко веднъж годишно на място и по документи.

Чл. 60. Кметът на общината контролира изпълнението на задълженията във връзка със сключените договори по чл. 33, ал. 1, т. 2, б. „а“.

**ДОПЪЛНИТЕЛНИ РАЗПОРЕДБИ**

§ 1. По смисъла на наредбата:

1. „Дарителска организация/център" е юридическо лице с нестопанска цел по смисъла на Закона за юридическите лица с нестопанска цел, което е в обществена полза и извършва дарения на текстил повторна употреба.
2. „Дистрибутор" е всяко физическо или юридическо лице от веригата на доставка, което предоставя на пазара текстил или обувки и едновременно с това може да бъде производител по смисъла на т. 19.
3. „Краен потребител" е физическо или юридическо лице, което придобива обувки и текстил за свои нужди, не за продажба.
4. „Лице, което пуска на пазара обувки и текстил" е всяко лице, което независимо от начина на продажба, включително чрез средства за продажба от разстояние в съответствие с чл. 48, ал. 1 от Закона за защита на потребителите, пуска за първи път на територията на Република България като част от своята търговска и професионална дейност текстил и/или обувки.
5. „Материално оползотворяване" са всички операции по оползотворяване на ООТ, с изключение на енергийното оползотворяване и преработването в материали, които се използват като гориво. Материалното оползотворяване на ООТ включва, дейности по подготовка за повторна употреба (напр. сортиране), рециклиране.
6. „Най-добри налични техники" са техниките по смисъла на § 1, т. 42 от допълнителните разпоредби на Закона за опазване на околната среда.
7. „Нулева декларация" е декларацията, която се попълва и подава при липса на пуснати на пазара обувки и текстил през предходния месец по реда на наредбата по чл. 59, ал. 1 ЗУО.
8. „Обувки " са всички продукти с прикрепени ходила, предназначени да предпазят или да покрият крака, включително основните им части, когато се предлагат отделно съгласно Наредбата за означаване вида на материалите, използвани в основните части на обувките (ДВ, бр. 43 от 26.05.2006 г.; в сила от 10.06.2006 г.; изм. и доп., бр. 75 от 2007 г.; изм., бр. 93 от 2009 г., в сила от 24.11.2009 г.; изм. и доп., бр. 75 от 2013 г., в сила от 01.07.2013 г.).
9. „Организация по оползотворяване на отпадъци от обувки и текстил" е юридическо лице, регистрирано по Търговския закон или съгласно националното му законодателство, което не разпределя печалба и което управлява и/или самостоятелно извършва дейностите по разделно събиране, рециклиране и оползотворяване на ООТ.
10. „Отпадъци от обувки и текстил" са обувки и/или текстил, които са отпадък по смисъла на § 1, т. 17 от допълнителните разпоредби на ЗУО.
11. „Оползотворяване“ е дейност по смисъла на § 1, т. 13 от ДР на ЗУО, която включва и дейности по рециклиране, подготовка за повторна употреба или предварително третиране.
12. „Предоставяне на пазара" е всяка доставка на продукт за дистрибуция, потребление или употреба на пазара на Република България като част от дадена търговска дейност срещу заплащане или безплатно.
13. „Повторна употреба" е всяка дейност, чрез която продуктите или компонентите, които не са отпадъци, се използват отново за целта, за която са били предназначени.
14. „Предварително третиране“ е дейност по оползотворяване, включваща обработка, извършена чрез операция по сортиране или друго оползотворяване (сушене, рязане, преопаковане, разделяне, прегрупиране и др.).
15. „Подготовка за повторна употреба" са дейностите по оползотворяване, като проверка, почистване или поправка, чрез които продуктите или компонентите им, които са станали отпадък, се подготвят, за да могат да бъдат използвани повторно без каквато и да е друга предварителна обработка.
16. „Предотвратяване" са всички мерки, предприети преди дадено вещество, материал или продукт да стане отпадък, с което се намалява:

а) количеството отпадъци, включително чрез повторната употреба на продуктите или удължаването на жизнения им цикъл (количествено предотвратяване);

б) вредното въздействие от образуваните отпадъци върху околната среда и човешкото здраве (качествено предотвратяване), или

в) съдържанието на вредни вещества в материалите и продуктите (качествено предотвратяване).

1. „Притежател на отпадъци" е причинителят на отпадъци или физическото или юридическото лице, в чието владение се намират те.
2. „Производител" е физическо или юридическо лице, което произвежда текстил и/или обувки или се представя за производител, като поставя върху продуктите, опаковката им или върху техническата или търговската документация за тях своето име или фирма, свой производствен или друг отличителен знак.
3. „Пускане на пазара на обувки и текстил" е първото предоставяне на продукта на разположение на друго лице.
4. „Рециклиране" е всяка дейност по оползотворяване на ООТ, чрез която отпадъчните материали се преработват в продукти, материали или вещества за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности.
5. „Система за разделно събиране на ООТ" е организиране изпълнението на задълженията за разделно събиране, транспортиране, съхраняване, подготовка за повторна употреба, оползотворяване и/или обезвреждане на ООТ, която включва най-малко следните елементи:

а) площадки за разделно събиране и съхраняване на ООТ и площадки за извършване на дейностите по предварително третиране и подготовка за повторна употреба на разделно събраните ООТ, отговаряща на всички нормативни изисквания по тази наредба. Една площадка може да обслужва няколко системи за разделно събиране;

б) съоръжения за предварително третиране на ООТ, разположени на площадка, в т.ч. инсталации за сортиране на отпадъци, специализирана и транспортна техника, обезпечаваща функционирането на съоръженията за предварително третиране; Едно съоръжение може да обслужва няколко системи за разделно събиране; всяко съоръжение за предварително третиране на ООТ трябва да отговаря на следните изисквания:

аa) да е издадено разрешение за въвеждане в експлоатация на съоръжението от съответния компетентен орган;

бб) сортиращата инсталация да обезпечава и отговаря на нуждите на конкретната/конкретните система/системи за разделно събиране, която/които обслужва, както и технически да осигурява отделно сепариране на всички основни видове ООТ, събрани в специално разположените съдове, но не по-малко от следните видове ООТ по материали:

- памук;

- вълна;

- смесени.

в) съдове за разделно събиране на ООТ от домакинствата, различни от тези за битови отпадъци, осигуряващи изпълнението на чл. 17-19, в т.ч. събиране на ООТ от търговски, производствени и административни обекти, и мобилни пунктове за събиране на ООТ;

г) обратно приемане на ООТ на мястото на продажбата на обувки и текстил - в случай на индивидуално изпълнение на задълженията от лицата, които пускат на пазара обувки и текстил, както и всички техни дистрибутори, включително лицата, извършващи продажба на обувки и текстил на крайните потребители;

д) кампании за разделно събиране по подходящ начин на ООТ от населението и от други обекти, които образуват ООТ, включително чрез използване на превозни средства;

е) сключени договори с предприятия за рециклиране и/или оползотворяване и за обезвреждане на отпадъци от ООТ.

1. „Сортиране“ е операция по разделянето на ООТ, събрани отделно, с оглед на тяхното окончателно третиране чрез оползотворяване или обезвреждане.
2. „Сортиране на материалите“ е разделяне на отпадъците от ООТ и /или на техни компоненти, позволяващи рециклиране с цел получаване на нови продукти или материали.
3. „Събиране" е натрупването на отпадъци, включително предварителното им сортиране и предварителното съхраняване, с цел превозването им до съоръжение за третиране на отпадъци.
4. „Текстил" е какъв да е вид плат, произведен чрез плетене, тъкане и пресоване на различни естествени или изкуствени прежди.
5. „Управление на отпадъците от обувки и текстил" е управление на отпадъците по смисъла на § 1, т. 46 от ДР на ЗУО.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 2. Наредбата се приема на основание чл. 13, ал. 1 от Закона за управление на отпадъците.

§ 3. (1) Член 10, ал. 2 се прилага както следва:

1. От 1 януари до 31 декември 2023 г. се събират не по-малко от 1,50 килограма на жител годишно ООТ.

2. От 1 януари до 31 декември 2024 г. се събират не по-малко от 2,00 килограма на жител годишно ООТ.

3. От 1 януари до 31 декември 2025 г. и за всяка следваща календарна година се събират не по-малко от 4,00 килограма на жител годишно ООТ.

§ 4. (1) Член 11, ал. 1 се прилага както следва:

1. от 1 януари до 31 декември 2023 г.:

а) не по-малко от 45 на сто от количеството (в килограми) ООТ се оползотворяват;

б) не по-малко от 25 на сто от количеството (в килограми) ООТ се подготвят за повторна употреба и/или се рециклират;

2. от 1 януари до 31 декември 2024 г.:

а) не по-малко от 50 на сто от количеството (в килограми) ООТ се оползотворяват;

б) не по-малко от 30 на сто от количеството (в килограми) ООТ се подготвят за повторна употреба и/или се рециклират;

3. от 1 януари до 31 декември 2025 г. и всяка следваща година:

а) не по-малко от 55 на сто от количеството (в килограми) ООТ се оползотворяват;

б) не по-малко от 35 на сто от количеството (в килограми) ООТ се подготвят за повторна употреба и/или и се рециклират;

(2) Целите по чл. 11, ал. 1 се постигат ежегодно.

**Приложение № 1 към чл. 3, ал. 1**

**Категории обувки и текстил**

1. **Текстилни облекла**
2. **Спално бельо**
3. **Обувки**
4. **Текстил повторна употреба**

**Приложение № 2 към чл. 3, ал. 2**

**Примерен (неизчерпателен) списък на видовете обувки и текстил определени в отделните категории по Приложение № 1**

**1. "ТЕКСТИЛНИ ОБЛЕКЛА":**

* 1. Чорапогащи, чорапи, дълги, три четвърти, къси, без пръсти, за ски или обикновени и др. под. артикули, в т.ч. медицински, трикотажни или плетени, търлъци и др., клинове - мъжки, дамски, детски
  2. Бельо: мъжко и дамско; бикини, гащи, шорти, слипове, боксерки, сутиени, корсети, ластични колани, бюстиета, комбинезони, жартиери, ластици за чорапи, камизола, трика, поли и др.
  3. Детско бельо: гащи, бикини, бодита, потници, тениски
  4. Бански костюми, бански костюми от 2 части ... мъжки, дамски
  5. Бански костюми, бански костюми от 2 части ..… деца
  6. Пижами; нощници, халати, пенюари ... - мъжки, дамски
  7. Пижами, нощници, домашни халати, ... - детски
  8. Ръкавици, ръкавици без пръсти, ръкавици с един пръст (мъжки, дамски, детски)
  9. Аксесоари: вратовръзки, папийонки, колани, кърпички, портфейли, шалове, мантии, ленти за глава, тиранти ... (мъжки, дамски, детски)
  10. Шапки (в т.ч. 3D шапки, карнавални), барети, каскети, други шапки, шалове за глава, шалчета, каскети, такета ... (мъжки дамски, детски)
  11. Пуловери, жилетки, пола, блузи, престилки, туники, анцузи, суитчъри, джогинг облекло, ризи, тениски, спортни потници ... (мъжки, дамски)
  12. Пуловери, жилетки, пола, блузи, престилки, туники, анцузи, суитчъри, джогинг облекло, ризи, тениски, спортни потници ... (детски)
  13. Панталони - дълги, къси, дънки, гащеризони, панталони-бричове, бермуди, шорти, спортни панталони, джогинг облекло... (мъжко, дамско)
  14. Панталони -дълги, къси, дънки, гащеризони, панталони-бричове, бермуди, шорти, спортни панталони, джогинг облекло... (детски)
  15. Поли, поли-панталони, рокли...(дамски)
  16. Поли, поли-панталони, рокли ... (детски)
  17. Костюми - цели или от 2 или повече части, смокинги, костюми, рокли (мъжки, дамски)
  18. Костюми-цели или от 2 или повече части, смокинги, костюми, с рокли ... (детски)
  19. Спортни облекла (от 2 и повече части), в т.ч. анцузи, суитчъри, анораци, ски костюм, якета, ски якета, кимона, работно облекло (мъжко, дамско)
  20. Спортни облекла (от 2 и повече части), в т.ч. анцузи, анораци, суитчъри, ски костюм, якета, ски якета (детско)
  21. Носни кърпи
  22. Сака, блейзери, якета ... (мъжки, дамски)
  23. Сака, блейзери, якета ... (детски)
  24. Връхни дрехи, палта - дълги, къси, тип сако, шлифери, перелини, шуби, пухенки ... (мъжки, дамски)
  25. Връхни дрехи, палта - дълги, къси, тип сако, шлифери, перелини, шуби, пухенки ... (детски)
  26. Непромокаеми дрехи, облекло за дъжд, дъждобрани, пелерини, анораци, сака, пончо, палта ... (мъжки, дамски)
  27. Непромокаеми дрехи, облекло за дъжд, дъждобрани, пелерини, анораци, сака, пончо, палта ...(детски)
  28. Костюми, народни носии
  29. Светлоотразителни жилетки за безопасност
  30. Екипировъчно и маскиращо облекло
  31. Части и изделия от синтетична кожа
  32. Стоки, независимо от техния състав (тъкани: "технически", микрофибър, полиестер и т.н.), с изключение на всички кожени изделия, независимо от съотношението на тъкани и изделия от "смесен" състав (плат + кожа, плат + пластмаса и т.н.), независимо от употребата (ежедневието, работа, спорт и т.н.), независимо от предназначението (мъж, жена или дете).

**Изключения:**

* + Изделия от натурална кожа;
  + Предпазно облекло за тялото като екипировка за гмуркане, за сърф;
  + Дрехи на кукли и платнени играчки;
  + Предмети за домашни любимци и седларски изделия;
  + Медицински продукти и изделия (подложки за коляно и лакът, ставни протектори, колани, и т.н.);
  + Кожени изделия (чанти, портфейли, куфари, портмонета, кожени колани, гривни, комплекти за пътуване, кутии и т.н.).

**2. "СПАЛНО БЕЛЬО":**

* 1. Калъфки за възглавници, възглавници – спални, декоративни, подпиращи и др.;
  2. Чаршафи - всякакъв вид с ластик и без, долни, горни и др.;
  3. Шалтета и пухени завивки;
  4. Спално бельо и комплекти;
  5. Кувертюри, карета, покривала, подложки;
  6. Одеяла, килими;
  7. Кърпа за многократна употреба, карета за маса;
  8. Салфетки, кърпи малки, подложки;
  9. Покривки (включително микрофибърна), , постелки за баня от плат, завеси за баня и др.;
  10. Кърпи и хавлии за баня, кърпи за ръце;
  11. Хавлии и кърпи за кухня, в т.ч. и за почистване;
  12. Кърпи за плаж, хавлиени халати –дамски, мъжки и детски;
  13. Изтривалки, протектори, подложки за баня и др.

**Изключения:**

Когато следните изделия са включени в другите категории, са изключени от тази (текстил и обзавеждане на дома, къмпингово обзавеждане, постелки и завивки, и т.н.):

* Спални чували, др. чували;
* Юргани, покривала, завивки;
* Възглавници, дълги възглавници, декоративни възглавници и др.;
* Балдахини;
* Калъфи за мебели (дивани, столове, дъски за гладене и т.н.);
* Чанти за дрехи, чанти за пране;
* Поларени покривки, покривала за маси и мебели и др.
* парцали, бърсалки (с изключение на кърпи за еднократна употреба)

1. **"ОБУВКИ":**
   1. Домашни обувки: чехли, пантофи, и др.;
   2. Олекотени обувки;
   3. Официални обувки;
   4. Ботуши, боти;
   5. Обувки, независимо от техния състав (кожа, платно, пластмаса, синтетични, и т.н.), от предназначението (ежедневието, работа, спорт и т.н.) и независимо от целевата група (мъже, жени или деца).

**Изключения:**

* Части за обуване, негодни за разходка, като се гарантира, че се монтират към мобилна или фиксирана система (ски обувки, кънки, кънки за лед, и т.н.);

**4. "ТЕКСТИЛ ПОВТОРНА УПОТРЕБА":**

**4.1.** Артикули независимо от категорията 1 или 2, и размера или с неопределен размер, определени на кг.

**Изключения**

Продукти по чл. 21, ал. 5 от Наредбата.

**Приложение № 4 към чл. 10, ал. 4-6**

**Изчисляване на количеството ООТ, необходимо за изпълнение на целите по чл. 10, за съответната година**

Пазарният дял на лицето, пускащо на пазара обувки и текстил, се определя в проценти, със закръгление до втория знак след десетичната запетая, по формулата:

**ПД = ПТл \*100/ Кгод**

където**:**

„**ПД**“ е пазарният дял на лицето, пускащо на пазара обувки и текстил, в проценти;

„**ПТл**“ е размерът на продуктовата такса в хиляди лева за пуснатото на пазара количество (в бройки) обувки и текстил от лицето, определена по цени от Наредбата за определяне на реда и размера за заплащане на продуктова такса за съответния отчетен период;

**„Кгод**“ е годишен коефициент, определен по методиката по чл. 10, ал. 5, който се публикува ежегодно на интернет на министерството.

Количеството ООТ в килограми, което всяко задължено лице следва да събере за съответната година, се определя по формулата:

**Коот = ПД \* ОКоот,**

**където:**

**„Коот“** е количеството ООТ, което всяко задължено лице следва да събере за съответната година;

**„ПД“** е пазарният дял на лицето, пускащо на пазара обувки и текстил, в проценти;

**„ОКоот“** е общото количеството ООТ в килограми, което всички лица, пускащи на пазара обувки и текстил, следва да съберат за съответната година. Определя се, като броят на населението към 31 декември на предходната година се умножи по количеството ООТ на жител, което следва да бъде събрано за съответната година.

**Приложение № 5 към чл. 12, ал. 2**

**Минимални изисквания за превози**

1. С цел да се направи разграничение между текстил втора употреба и ООТ, в случай че притежателят на въпросната вещ твърди, че възнамерява да превози или че превозва използван текстил, а не ООТ, притежателят му трябва да разполага със следното в подкрепа на твърдението си:

а) копие на фактурата и договора, свързани с продажбата и/или прехвърлянето на правото на собственост върху текстила, в които се посочва, че въпросните вещи са предназначени за директна повторна употреба;

б) декларация, изготвена от притежателя, който организира транспортирането на текстила, че нито една от вещите не представлява отпадък по смисъла на § 1, т. 17 от ДР на ЗУО.

2. Като изключение т. 1, букви „а" и „б" не се прилагат, когато придружаващите документи съдържат убедителни доказателства, че превозът се извършва в рамките на споразумение за прехвърляне между търговци, и че:

а) Текстил се изпраща на производителя или на трето лице, действащо от негово име, за поправка като дефектно в гаранционен срок с намерение за повторна употреба, или

б) използвания текстил за повторна употреба се изпраща на производителя или на трето лице, действащо от негово име, или на съоръжения на трето лице в държави, в които се прилага Решение C(2001)107/Окончателно на Съвета на ОИСР относно преразглеждането на Решение C(92)39/Окончателно за контрол върху трансграничното движение на отпадъци, предназначени за операции по оползотворяване, за обновяване или ремонт в рамките на действителен договор с намерение за повторна употреба, или

в) дефектните използвани текстили, се изпращат на производителя или на трето лице, действащо от негово име, за анализ на първопричините в рамките на действителен договор в случаите, когато този анализ може да бъде извършен само от производителя или от трети лица, действащи от негово име.

3. Освен документацията, изисквана по т. 1 и 2, всеки товар (например контейнер за превоз, камион) използван текстил, се придружават от:

а) подходящ документ за превоз, например международна товарителница за автомобилен превоз (CMR) или товарителница;

б) декларация на отговорното лице относно неговата отговорност.

4. При липса на доказателство, че дадена вещ представлява използван текстил, а не ООТ, в необходимата документация, изисквана по т. 1 - 3, и при липса на подходяща защита срещу повреда по време на транспортирането, натоварването и разтоварването, по-специално посредством достатъчно здрава опаковка и подходящо подреждане на товара, което е част от задълженията на притежателя, организиращ транспортирането, компетентните органи приемат, че вещта е ООТ и че товарът представлява незаконен превоз. При тези обстоятелства товарът се третира в съответствие с чл. 24 и 25 от Регламент (ЕО) № 1013/2006.

5. Документите по т. 1 - 4 се представят на български или на английски език. В случаите, когато документите са представени на английски език, компетентният орган има право да изисква официален превод на български език.

**Приложение № 6 към чл. 22, ал. 1**

**Декларация за добросъвестно предаване и придобиване на ООТ/текстил за повторна употреба**

|  |  |
| --- | --- |
| **Декларация за добросъвестно предаване и придобиване на ООТ/текстил за повторна употреба** | |
| № ............ от ..................... г. | |
| 1. Физическо лице/юридическо лице .......................................................................... | |
| (наименование, ЕИК) | |
| представляван от ................... | |
| (име и фамилия, длъжност) | |
| Седалище на ф.л./ю.л. .......................................................................................... | |
| (адрес по съдебната регистрация, телефон и факс) | |
| 2. Придобил: | |
| Физическо лице/юридическо лице ....................................................... | |
| (наименование или ЕГН) | |
| представляван от ........................................................... | |
| (име и фамилия, длъжност) | |
| Седалище на ф.л./ю.л. ................................................................................................ | |
| (адрес по съдебната регистрация или настоящ адрес, телефон и факс) | |
| ДЕКЛАРИРАМЕ, ЧЕ: | |
| [\_] ООТ: ..................................................................................................................... | |
| [\_] Текстил …………………………………………………… | |
| (маркира се с „Х“ и се представя идентификация и описание на обувките и текстила – вид по приложение № 2, ) | |
| е/са предадено/и, съответно придобито/и добросъвестно за повторна употреба чрез ......................... | |
| (вид на сделката) | |
| на ...................... г. | |
| (дата) | |
| Декларираме, че ни е известна отговорността, която носим за попълване на неверни данни по чл. 313 от НК | |
| ................................................. | .......................................................... |
| (място и дата на издаване) | (подпис и/или печат на предал) |
|  | .......................................................... |
|  | (подпис и/или печат на придобил) |

**Приложение № 7 към чл. 39, ал. 1**

|  |  |  |  |
| --- | --- | --- | --- |
| ИНФОРМАЦИЯ ЗА ОБУВКИ И ТЕКСТИЛ ОТ ДАРИТЕЛСКИ ОРГАНИЗАЦИИ/ЦЕНТРОВЕ (ДО/ДЦ) | | | |
| ЗА ПЕРИОДА ОТ ..................... ДО ...................... | | | |
| ЗА ........................ г. | | | |
| ПРЕДОСТАВЯ СЕ ОТ: | | | |
| (наименование на ДО, ЕИК, седалище и адрес на управление, законен представител, данни за контакт) | | | |
| **Таблица 1. Текстил, предаден за повторна употреба на ДО** | | | |
| **Име\*** | **ЕИК** | **Категории текстил по приложение № 1** | **Количество текстил, предадени за повторна употреба на ДО (кг.)** |
| **1** | **2** | **3** | **4** |
|  |  |  |  |
| **Общо** |  |  |  |
| Забележки: Колона 1 – попълва се името на лицето, предаващо текстил за повторна употреба на ДО | | | |
| Колона 2 – попълва се ЕИК на лицето от колона 1, когато е приложимо  Колона 4 – попълва се количеството текстил, предаден за директна повторна употреба   * Количеството текстил получен от физически лица се попълва на един ред, като в Колона 1 се записва „физически лица“ | | | |

|  |  |  |  |
| --- | --- | --- | --- |
| **Таблица 2. Текстил, предаден за повторна употреба от ДО** | | | |
| **Име** | **ЕИК** | **Категории текстил по приложение № 1** | **Количество текстил, предадени за повторна употреба от ДО (кг.)** |
| **1** | **2** | **3** | **4** |
|  |  |  |  |
| **Общо** |  |  |  |
| Забележки: Колона 1 – попълва се името на лицето, на което е предадено от ДО текстил за повторна употреба.  Колона 2 – попълва се БУЛСТАТ или ЕИК на лицето от колона 1, когато е приложимо.  Колона 4 – попълва се количеството текстил, предаден за директна повторна употреба от ДО | | | |

|  |  |  |  |  |
| --- | --- | --- | --- | --- |
| **Таблица 3. ООТ, предадени за лице с разрешение по чл. 35 ЗУО от ДО** | | | | |
| **Име** | **ЕИК** | **Код на ООТ** | **Наименование на предадените ООТ** | **Количество ООТ, предадени от ДО за последващо третиране на лице с разрешение по чл. 35 ЗУО (кг.)** |
| **1** | **2** | **3** | **4** | **5** |
|  |  |  |  |  |
| **Общо** |  | - |  |  |
| Забележки: Колона 1 – попълва се името на лицето с разрешение по чл. 35 ЗУО, на което са предадени ООТ  Колона 2 – попълва се БУЛСТАТ/ЕИК на лицето с разрешение по чл. 35 ЗУО, на което са предадени ООТ | | | | |
| Дата: ............................................. Ръководител: ...................................................................... (име, подпис, печат) | | | | |

**Приложение № 8 към чл. 40, ал. 1 и 9**

|  |  |  |  |  |
| --- | --- | --- | --- | --- |
| ИНФОРМАЦИЯ ЗА ОБУВКИ И ТЕКСТИЛ | | | | |
| ЗА ПЕРИОДА ОТ ..................... ДО ...................... | | | | |
| ЗА ........................ г. | | | | |
| ПРЕДОСТАВЯ СЕ ОТ: | | | | |
| [\_] ИНДИВИДУАЛНО ИЗПЪЛНЯВАЩО ЗАДЪЛЖЕНИЯТА СИ ЛИЦЕ | | | | |
| [\_]  ОРГАНИЗАЦИЯ ПО ОПОЛЗОТВОРЯВАНЕ | | | | |
| [\_] ЛИЦА, ЗАПЛАТИЛИ ПРОДУКТОВА ТАКСА В ПУДООС | | | | |
| (маркира се с „Х“) | | | | |
| **Таблица 1. Обувки и текстил, пуснати на пазара** | | | | |
| **Име** | **ЕИК** | **Категории обувки и текстил по приложение № 1** | **Количество пуснати на пазара обувки и текстил**  **(бр.)** | **Количество пуснати на пазара текстил за повторна употреба**  **(кг)** |
| **1** | **2** | **3** | **4** | **5** |
|  |  |  |  |  |
| **Общо** |  |  |  |  |
| Забележки:  Колона 1 – попълва се името на лицето, пускащо на пазара обувки и текстил.  Колона 2 – попълва се ЕИК на лицето, пускащо на пазара обувки и текстил.  Колона 4 – попълва се количеството пуснати на пазара текстил и обувки за категории 1-3.  Колона 5 – попълва се количеството пуснати на пазара текстил за повторна употреба за категория 4. | | | | |

|  |  |  |  |  |
| --- | --- | --- | --- | --- |
| **Таблица 2. Обувки и текстил, изнесени или изпратени от пуснатите на пазара** | | | | |
| **Име** | **ЕИК** | **Категории обувки и текстил по приложение № 1** | **Количество обувки и текстил, което е изнесено или изпратено от пуснатото на пазара**  **(бр.)** | **Количество текстил, което е изнесено или изпратено от пуснатото на пазара**  **(кг.)** |
| **1** | **2** | **3** | **4** | **5** |
| **Общо** | - |  |  |  |
| Забележки:  Колона 1 – попълва се името на лицето, което изнася/изпраща обувки и текстил.  Колона 2 – попълва се ЕИК на лицето, което изнася/изпраща обувки и текстил.  Колона 4 – попълва се изнесено или изпратено количество текстил и обувки за категории 1-3.  Колона 5 – попълва се изнесено или изпратено количество текстил за повторна употреба по категория 4. | | | | |
| Дата: ............................................. Ръководител: ...................................................................... (име, подпис, печат) | | | | |

**Приложение № 9 към чл. 42, т. 9 и чл. 43, ал. 2**

**Отчет за събраните ООТ и обхванато население на територията на общините за ...................... година**

|  |  |  |  |
| --- | --- | --- | --- |
|  | **ПРЕДОСТАВЯ СЕ ОТ:** | |  |
| **[\_]** | **ОБЩИНА** | | |
| **[\_]** | **ОРГАНИЗАЦИЯ** | | |
| **[\_]** | **ИНДИВИДУАЛНО ИЗПЪЛНЯВАЩО ЗАДЪЛЖЕНИЯТА СИ ЛИЦЕ** | | |
| **Таблица 1. Събрани ООТ** | | | |
| **Община** | **Общо ООТ**  **(кг)** | | |
| **1** | **2** | | |
|  |  | | |
| **ОБЩО** |  | | |
| Декларирам, че ми е известна отговорността, която нося за попълване на неверни данни по чл. 313 от Наказателния кодекс. | | | |
| *Забележки:* | | | |
| Колона 3 – попълва се общото количество на събраните ООТ, независимо от категорията | | | |
| Дата: …….. | | Ръководител: | |
|  | | *(име, подпис, печат)* | |

|  |  |  |  |
| --- | --- | --- | --- |
| **Таблица 2. Обхванато население по общини** | | | |
| **№ по ред** | **Община** | **Население на общината**  **(хил. жители)** | **Обхванато население в системите за разделно събиране**  **(хил. жители)** |
| **1** | **2** | **3** | **4** |
|  |  |  |  |
|  |  |  |  |
| **Общо (брой)** |  |  |  |
|  |  |  |  |
| Декларирам, че ми е известна отговорността, която нося за попълване на неверни данни по чл. 313 от Наказателния кодекс. | | | |
| Дата: …….. | | Ръководител: | |
|  | | *(име, подпис, печат)* | |
|  | | | |

**Приложение № 10 към чл. 47, ал. 1, чл. 49, т. 9 и чл. 51, т. 10**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ОТЧЕТ ЗА ИЗПЪЛНЕНИЕТО НА ЦЕЛИТЕ ПО ЧЛ. 10 И ЧЛ. 11 ОТ НАРЕДБАТА ЗА ……........ ГОДИНА** | | | | | | | | | | | | | |
| *I. Данни за юридическото лице* | | | | | | | | | | | | | |
| Наименование: | | | | | | ЕИК: | | | | | | | |
| *(при промяна се посочва и предишно/старо наименование и ЕИК)* | | | | | | | | | | | | | |
| Старо наименование: | |  | | | | Стар ЕИК: | | | | | | | |
| Документ по чл. 35 ЗУО (№, дата и орган на издаване): | | | | | | | | | | | | | |
| Седалище и адрес на управление на дейността: | | | | | | | | | | | | | |
| Община: | | | | Населено място: | | | | | ЕКАТТЕ: | | | | |
| Улица: | | | | | | | | | | | | | |
| Лице за контакти: | | | | Длъжност: | | | | | | | | | |
| Телефон за контакти: | | | | факс: | | | | | e-mail: | | | | |
| ***II****.* ***Изпълнение на целите по чл. 10 и чл. 11 от Наредбата*** | | | | | | | | | | | | | | | | | |
| **Количество ООТ, което лицето/организацията е задължено да събере \*** | **Количество ООТ, което лицето/организацията е задължено да оползотвори\*\*** | **Количество обувки и текстил, което лицето/организацията е събрало за повторна употреба** | **Оползотворени, в т. ч.** | | | | | | | | | | | | | | |
| **чрез подготовка за повторна употреба** | | | | **чрез рециклиране** | | | **чрез изгаряне с цел оползотворяване на енергията** | | **чрез друг начин на оползотворяване\*\*\*** | | | **чрез изпращане/изнасяне от територията на страната с цел оползотворяване, в т.ч. рециклиране** | | **Изпълнение на общата цел** |
| **1** | **2** | **3** | **4** | | | | **5** | | | **6** | | **7** | | | **8** | | **9** |
| **кг** | **кг** | **кг** | **кг** | | **%** | | **кг** | **%** | | **кг** | **%** | **кг** | **%** | | **кг** | **%** | **(%)** |
|  |  |  |  | |  | |  |  | |  |  |  |  | |  |  |  |
|  |  |  |  | |  | |  |  | |  |  |  |  | |  |  |  |
| \* В колона 1 се попълва количеството по чл. 10 от Наредбата. | | | | | | | | | | | | | | | | | |
| \*\* В колона 2 се попълва количеството по чл. 11 от Наредбата | | | | | | | | | | | | | | | | | |
| \*\*\* В колона 7 се посочва конкретният начин на оползотворяване. | | | | | | | | | | | | | | | | | |
| Дата: ....................................................                                         Ръководител: ..........................................  *(име, подпис и печат)* | | | | | | | | | | | | | | | | | |